... સ્વાઇન ફ્લૂને રોકવા અને તેના દર્દીઓને યોગ્ય સારવાર મળે તે માટે તેઓ ખૂબ પહેલેથી તૈયારીઓ કરી રહ્યા છે.

બીબીસી ગુજરાતી સાથેની ખાસ મુલાકાત સમયે વાત કરતા ગુજરાતનાં આરોગ્ય કમિશનર જયંતી રવિએ કહ્યું : "ઑક્ટોબર મહિનાથી જ સરકાર સ્વાઇન ફ્લૂથી લડવા માટે સજ્જ થઈ જાય છે." 

"જેમાં લોકોને આ રોગ વિશે જાગૃત કરવાથી માંડી યોગ્ય સારવાર લેવા માટેનું આયોજન કરવું તેમજ તમામ પ્રકારની દવા વગેરેનો સ્ટોક રાખવો, જેવી તૈયારીઓનો સમાવેશ થાય છે." 

તેમણે કહ્યું કે હાલમાં ગુજરાતભરમાં સ્વાઇન ફ્લૂના દર્દીઓ માટે અલગથી વૅન્ટિલેટર ... બાકીનો લેખ લખો:
ફને સલાહ આપવામાં આવી છે." 

"જો મને પોતાને કે સ્ટાફમાં કોઈને પણ ખાંસી, સર્દી, અને તાવ આવે તો તરત જ અમે ઍન્ટિ-ફ્લૂનો ડોઝ ચાલુ કરી દેતા હોઈએ છીએ."  

ગામડાંની પરિસ્થિતિ

જ્યારે  બીબીસી ગુજરાતીની ટીમે પાટણ જિલ્લાના કુરેજા ગામની મુલાકાત લીધી, તો એવા અનેક લોકોને મળ્યા જેમણે સ્વાઇન ફ્લૂ બીમારીનું નામ પ્રથમ વખત ત્યારે સાંભળ્યું, જ્યારે તેમના ગામમાં 55 વર્ષનાં ગંગુબહેન ઠાકોરનું મૃત્યુ થયું. 

આ ગામની વસતિ આશરે બે હજાર છે અને તેમાં મોટાભાગના લોકો બીમાર થાય તો પહેલાં પ્રાઇવેટ ડૉક્ટર અને ત્યારબાદ સરકારી દવાખાનામાં જાય છે.

ગંગુબહેનને પહેલા ત્રણ દિવસ સામાન્ય તાવ રહ્યો હતો. એક રૂમના મકાનમાં રહેતાં ગંગુબહેન ખેત મજૂરીકામ કરતાં હતાં અને તેમના પુત્ર પ્રવીણ અને તેના પરિવાર સાથે રહેતાં હતાં. 

પ્રથમ ત્રણ દિવસ સુધી તેમની સારવાર ગામના જ એક પ્રાઇવેટ ડૉક્ટર પાસે થઈ રહી હતી. 

પરંતુ જ્યારે તેમને તેનાથી કોઈ ફેર ન પડ્યો, ત્યારે તેમને પાટણ સ્થિત પ્રાઇવેટ હૉસ્પિટલમાં લઈ જવામાં આવ્યાં, જ્યાં તેમનો રિપોર્ટ કરાવતા ખબર પડી હતી કે તેમને સ્વાઇન ફ્લૂ છે.

પ્રવીણ ઠાકોરે બીબીસી ગુજરાતીને જણાવ્યું, "મારાં માતાને ત્યારબાદ સરકારી હૉસ્પિટલમાં દાખલ કરવામાં આવ્યાં હતાં, જ્યાં 11 દિવસ સુધી તેમની સારવાર ચાલ્યા બાદ તેમનું મૃત્યુ થયું હતું," 

તેઓ માને છે કે જો તેમના આ રોગની વહેલી ખબર પડી ગઈ હોત અને તુરંત જ તેમને સરકારી દવાખાનામાં લઈ ગયા હોત, તો તેમનો જીવ બચી શક્યો હોત.

જોકે, ગંગુબહેનને સ્વાઇન ફ્લૂ છે, તેવી માહિતી સરકાર સુધી પહોંચ્યા બાદ, તેમના પરિવારને ઍન્ટિ-ફ્લૂ ગોળીઓનો જથ્થો મફતમાં પહોંચાડવામાં આવ્યો હતો. 

આ ગામના એક આગેવાન નરેન્દ્ર વાઘેલા કહે છે, "સામાન્ય રીતે ગામડાંના લોકોને હજી સુધી સ્વાઇન ફ્લૂ કે તેની ગંભીરતા વિશે વધુ માહિતી નથી, માટે પહેલાં 3થી 4 દિવસ કોઈ આસપાસના નાના દવાખાનામાં સારવાર લઈ બીમારીમાં વધારો કરી દેતા હોય છે." 

ગુજરાતમાં સ્વાઇન ફ્લૂની રસીની અછત

World Health Organisation એ સ્વાઇન ફ્લૂ સામે અગાઉથી જ રક્ષણ માટે 'ઓસલ્ટિમીર' રસી લેવાની સલાહ આપી હતી. 

જોકે, બીબીસીએ જ્યારે આ રસી લેવા માટે અમદાવાદના વિવિધ વિસ્તારોની મેડિકલ દુકાનો પર તપાસ કરી તો તેનો સ્ટૉક નથી તેવું જાણવા મળ્યું હતું.

આ વિશે જ્યારે જ્યારે બીબીસી ગુજરાતીએ ફેડરેશન ઑફ ગુજરાત કૅમિસ્ટ ઍન્‍ડ ડ્રગીસ્ટ ઍસોસિયેશનના પ્રમુખ અલ્પેશ પટેલ સાથે વાત કરી તો તેમણે કહ્યું કે માર્કેટમાં...